**JAVNI POZIV**

**za predlaganje programa i projekata javnih potreba u tehničkoj kulturi**

**Bjelovarsko-bilogorske županije za 2022. godinu**

**Upute za prijavitelje**

**Datum raspisivanja Poziva: 25.04. 2022.**

**Rok za dostavu prijava: 08.05. 2022.**

***SADRŽAJ***

**1. OSNOVNE INFORMACIJE O POZIVU**

1.1. Opis problema………………………………………………………….………………………3

1.2. Opći i posebni ciljevi Poziva za dodjelu financijskih sredstava………………………………..3

1.3. Prioritetna područja i programske aktivnosti…………………………………………………...4

1.4. Ukupna vrijednost Poziva i planirani iznos po pojedinim projektima…………………………4

**2. FORMALNI UVJETI POZIVA**

2.1. Tko može podnijeti prijavu?........................................................................................................5

2.2. Troškovi koji će se financirati………………………………………………………………….5

2.3. Zabrana dvostrukog financiranja……………………………………………………………….7

**3. NAČIN PRIJAVE**

3.1. Priprema dokumentacije – VAŽNO JE ZNATI………………………………………………...7

3.2. Gdje poslati prijavu……………………………………………………………………………...8

3.3. Datum objave poziva i rok za podnošenje prijave……………………………………………....9

3.4. Kome se obratiti ukoliko imate pitanja………………………………………………………….9

**4. PROCJENA PRIJAVA I DONOŠENE ODLUKE O DODJELI SREDSTAVA**

4.1. Objava rezultata………………………………………………………………………………...10

4.2. Ugovaranje……………………………………………………………………………………..10

**5. IZVJEŠTAVANJE O PROVEDBI ODOBRENE POTPORE**……………………………….10

|  |
| --- |
| **1. OSNOVNE INFORMACIJE O POZIVU**  |

|  |
| --- |
| **1.1. Opis problema**  |

Osnovna uloga udruga u zajednici je postizanje zadanih ciljeva, ne samo članova koji u njima djeluju, već i ciljeva koji su od potrebe radi općeg napretka. Kako bi ti ciljevi bili ostvarivi potrebno je i da udruge neprestano rade na vlastitom razvitku. Razvoj udruga se ostvaruje aktivnim i zajedničkim djelovanjem članova putem provođenja različitih projekata i programa. Vrlo je bitno da se u rad udruga uključuju novi članovi kako bi se osigurala dinamika aktivnosti i sama egzistencija udruga. Građane, osobito djecu i mlade na području Bjelovarsko – bilogorske županije treba poticati na što aktivnije sudjelovanje u radu udruga, tako i u radu udruga u tehničkoj kulturi - kako radi osobnog rasta i razvoja, te poboljšanja svih aspekata života tako i radi općeg napretka.

Kako bi se ostvarile Javne potrebe u tehničkoj kulturi na području Bjelovarsko- bilogorske županije Zajednica tehničke kulture Bjelovarsko-bilogorske županije, temeljem Statuta čl. 19, a putem Javnog poziva dodjeljuje financijsku potporu udrugama u tehničkoj kulturi za sufinanciranje programa i projekata u tehničkoj kulturi.

Cilj Javnog poziva je provođenje programa koji razvijaju i promiču tehničku kulturu, te povećanje broja djece i mladih i svih zainteresiranih građana u udrugama tehničke kulture na području Bjelovarsko- bilogorske županije.

|  |
| --- |
| **1.2. Opći i posebni ciljevi Poziva za dodjelu financijskih sredstava** |

Natječajni postupak provodi se u skladu sa ***Zakonom o udrugama[[1]](#footnote-1) i Uredbom o kriterijima i postupcima financiranja i ugovaranja programa i projekata od interesa za opće dobro koje provode udruge[[2]](#footnote-2).***

**Opći cilj** ovog Poziva je podržati projekte koji pridonose uključivanju članova u udruge tehničke kulture, osobito djece i mladih

**Posebni cilj ovog** Poziva je popularizacija tehničke kulture na području BBŽ u svrhu povećanja aktivnih članova u udrugama tehničke kulture u BBŽ i u svrhu jačanja kapaciteta udruga.

|  |
| --- |
| **1.3. Prioritetna područja i programske aktivnosti** |

1. **Cjeloživotno tehničko obrazovanje svih dobnih skupina, s naglaskom na djecu i mlade koje potiče gospodarski rast temeljen na korištenju vlastitog znanja**

Cilj ovog prioriteta je stjecanje kompetencija u području tehničke kulture u neformalnom obrazovnom sustavu, usmjeravanje djece i mladih u tehničke škole i fakultete, tehnička i proizvodna zanimanja, poticanje gospodarskog rasta, konkurentnosti te zaposlenosti.

1. **Smanjivanje regionalnih nejednakosti unutar gradova, općina i/ili županija provedbom programa tehničke kulture na lokalnoj razini i u suradnji s različitim dionicima**

 Cilj ovog prioriteta je smanjivanje regionalnih nejednakosti provedbom programa tehničke kulture na lokalnoj razini (što uključuje organiziranje aktivnosti u različitim dijelovima gradova ili županija i uključivanje korisnika iz cijelog područja djelovanja zajednica tehničke kulture i udruga tehničke kulture, s naglaskom na djecu i mlade, osobito nadarene), te poticanje suradnje s različitim dionicima društva: s nacionalnim savezima, zajednicama i udrugama tehničke kulture, HZTK, kao i s obrazovnim i drugim javnim ustanovama i institucijama koje djeluju na lokalnoj razini, jedinicama lokalne (regionalne) uprave, poduzetnicima i ostalim organizacijama civilnoga društva.

1. **Suradnja i popularizacija tehničke kulture na području Bjelovarsko – bilogorske županije**

Cilj ovog prioriteta je populariziranje tehničke kulture u široj javnosti, obilježavanje značajnih obljetnica, kao i privlačenje novih korisnika, suradnika, sponzora i donatora.

1. **Jačanje kapaciteta udruga članica**

Cilj ovog prioriteta je jačanje kvalitativnih mogućnosti udruga članica. Inicijalna pomoć udrugama za razvoj aktivnosti u lokalnoj zajednici, osnaživanje udruga članica koje pružaju usluge korisnicima u lokalnoj zajednici, manje potpore za nabavu opreme i slično.

1. **Programi od posebne važnosti u tehničkoj kulturi na području BBŽ**

Programi koji se provode nekoliko godina, prepoznati su na području šire RH, te su od osobite važnosti za popularizaciju i promociju tehničke kulture na području BBŽ i šire.

|  |
| --- |
| **1.4. Ukupna vrijednost Poziva i planirani iznosi po pojedinačnim projektima** |

**Ukupno planirana vrijednost Poziva je 90.000,00 kuna. (od 1.000.00kn – 5.000,00kn)**

Najmanji iznos financijskih sredstava koji se može dodijeliti za projekt putem Poziva- **1.000,00 kuna, a najveći 5.000,00** kuna. Na jednoj prijavnici moguće je prijaviti najviše 2 projekta u ukupnom iznosu ne većem od **5.000,00kn**..

**Isplata odobrenog iznosa planira se u roku od 7 dana nakon donošenja Rješenja o projektu**, vrijeme provedbe projekta je najdulje **7** mjeseci.

|  |
| --- |
| **2. FORMALNI UVJETI POZIVA** |

|  |
| --- |
| 2.1. Tko može podnijeti prijavu? |

Prihvatljivi prijavitelji moraju udovoljavati sljedećim uvjetima:

* da je udruga upisana u Registar udruga
* da je udruga upisana u Registar neprofitnih organizacija
* da udruga vodi transparentno financijsko poslovanje u skladu s propisima o računovodstvu neprofitnih organizacija;
* udruga aktivno djeluje u prioritetnom području aktivnosti raspisanih Pozivom,
* da su Statutom opredijeljene na djelatnost i aktivnosti koje su predmet raspisivanja ovog Javnog poziva
* da aktivno djeluju na području Bjelovarsko-bilogorske županije
* uredno i u redovnom roku ispunjavaju sve ugovorene obveze za prethodno odobrena sredstva prema državnom proračunu te svim drugim davateljima financijskih sredstava iz javnih izvora što potvrđuje izjavom koju potpisuje osoba ovlaštena za zastupanje;
* nemaju dospjela, nepodmirena dugovanja prema Republici Hrvatskoj ili Bjelovarsko-bilogorskoj županiji

*Da bi prijava programa bila pravovaljana, a program udruge mogao biti financiran, predlagatelj mora podnijeti prijavu na posebnim obrascima koji se mogu preuzeti na mrežnim stranicama Bjelovarsko-bilogorske županije ( https://bbz.hr/)*

***Neprihvatljivi prijavitelji***

Pravo prijave na poziv nemaju:

* ogranci, podružnice i slični ustrojbeni oblici udruga koji nisu registrirani sukladno Zakonu kao
* pravne osobe,
* udruge koje nisu upisane u Registar neprofitnih organizacija,
* udruge koje su nenamjenski trošile prethodno dodijeljena sredstva ZTK BBŽ
* udruge koje su u stečaju,
* udruge koje Statutom nisu definirale da se bave djelatnosti i aktivnostima navedenim u javnom pozivu

|  |
| --- |
| ***2.2. Troškovi koji će se financirati*** |

***Prihvatljivi izravni troškovi -*** su neposredno povezani uz provedbu projekata, programa prijavljenih na javni poziv, samo stvarni i prihvatljivi troškovi nastali provođenjem tih aktivnosti. Prilikom procjene programa ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Pod **prihvatljivim troškovima** podrazumijevaju se troškovi koji su neposredno povezani usporedbu pojedinih aktivnosti predloženog programa kao što su:

* Troškovi osobama koje rade na projektu
* Troškovi kupnje materijala za radionice, aktivnosti
* Grafičke usluge(grafička priprema, usluge tiskanja letaka, brošura, pri čemu treba navesti vrstu i namjenu usluge, količinu, jedinične cijene),
* Troškovi reprezentacijevezani uz organizaciju programskih odnosno projektnih aktivnosti
* Prijevoza koji moraju biti specificirani(troškovi prijevoza - priznaju se ako je putovanje potrebno za provedbu aktivnosti, a koristi se ekonomski najisplativija opcija),
* Putni troškovi( dnevnice za službena putovanja)
* Troškovi kupnje ili iznajmljivanja opreme i materijalanamijenjenih isključivo za projekt
* Ostali troškovi koji su izravno vezani za provedbu aktivnosti programa/projekta

**Prihvatljivi neizravni** troškovi će se **financirati iz proračuna Zajednice tehničke kulture Bjelovarsko-bilogorske županije do najviše 30% ukupnog dobivenog iznosa.** Tim troškovima podrazumijevaju se administrativni troškovi nastali vođenjem administrativnog rada udruge u provedbi prijavljenih aktivnosti i drugi troškovi udruge, a tu spadaju:

* + naknade osobama koje rade na projektu
	+ knjigovodstvene (računovodstvene) usluge,
	+ troškovi energije i troškovi komunalnih usluga.
	+ manje potpore za nabavu opreme i slično

**Neprihvatljivi troškovi**

Iz sredstava koja se traže za provedbu programa/projekta ne smije se isplaćivati

* regres ili druge slične naknade zaposlenicima i članovima prijavitelja.
* dugovi prijavitelja i troškovi kamata, kao ni aktivnosti koje spadaju u redovitu djelatnost prijavitelja (primjerice troškovi održavanja skupštine, upravnoga odbora i slično).
* aktivnosti koje nisu ugovorene sa ZTK BBŽ
* globe i troškovi sudskih sporova,
* plaćanje neoporezivih bonusa zaposlenima,
* bankovne pristojbe za otvaranje, naknade za financijske transfere i druge pristojbe u potpunosti financijske prirode,
* troškovi koji su već bili financirani iz javnih izvora odnosno troškovi koji se u razdoblju provedbe projekta/programa/ financiraju iz drugih izvora,
* donacije u dobrotvorne svrhe,
* zajmovi drugim organizacijama ili pojedincima,
* ulaganja u kapital ili kreditna ulaganja, jamstveni fondovi,
* aktivnosti koje se odnose isključivo na razvoj strategija, planove i druge slične dokumente,
* aktivnosti koje se odnose na kapitalne investicije, (izgradnja zgrade)
* putni nalozi koji nisu povezani s postizanjem ciljeva javnog poziva,

|  |
| --- |
| ***2.3. Zabrana dvostrukog financiranja*** |

Programi/projekti i troškovi aktivnosti koje se već financiraju iz nekog javnog izvora i po posebnim propisima (kada je u pitanju ista aktivnost koja se provodi na istom području i za iste korisnike), neće se moći ostvariti bez obzira na kvalitetu predloženog programa.

U slučaju da se ustanovi dvostruko financiranje programa, prijavitelj će morati vratiti sva primljena sredstva*.*

|  |
| --- |
| **3. NAČIN PRIJAVE** |

|  |
| --- |
| **3.1. Priprema dokumentacije – VAŽNO JE ZNATI!** |

Prilikom pripreme natječajne dokumentacije važno je znati:

**b) popunjavanje obrazaca**

**Obrazac opisa programa ili projekta :**

* obrazac je dio obvezne dokumentacije;
* na pitanja u opisnom obrascu odgovarajte jasno, konkretno i što je moguće kraće;
* prilikom odgovaranja na pitanja potrebno je voditi računa o sljedećem:

1. Opis programa/projekta –treba sadržavati potrebe, probleme, broj i strukturu korisnika, aktivnosti, očekivane rezultate, te iznos ukupnog proračuna programa/projekta i iznos koji se traži. Preporuka je da se takav tekst piše nakon što je popunjen ostatak obrasca, kada će te imati na raspolaganju sve potrebne podatke.

2. Procjena potreba i problema u zajednici koji se prijavljuju trebali bi pružati adekvatan odgovor na postojeću potrebu u zajednici i neke probleme u njoj, kao i probleme u okviru te potrebe. Potrebno je dobro poznavanje zajednice u kojoj namjerava provoditi program/projekt, a probleme potkrijepiti navođenjem podataka, rezultata praćenja, analiza i slično.

3. Ciljevi i učinci programa/projekta – često je jedan glavni cilj i on se razrađuje na nekoliko pojedinačnih/kratkoročnih ciljeva. Glavni - osnovni cilj je strateški, dugoročan, bez koga se neće dogoditi promjene kojima teži navedeni program/projekt, treba se odnositi na suštinu problema. Pojedinačni/kratkoročni ciljevi su operativni, kojima se konkretizira provedba dijela ili cjeline nekih od osnovnih ciljeva, odnosi se na korist za krajnje korisnike programa/projekata ili ciljane skupine.

4. Aktivnost – potrebno je definirati pojedine aktivnosti s pripadajućim zadacima, opisati što će se radit u okviru programa/projekata te povezati s proračunom. Aktivnosti su sve radnje koje će se obavljati unutar programa/projekta kako bi se ostvarili ciljevi i postigli zadani rezultati.

5. Rezultati programa/projekata trebaju opisati usluge, proizvode ili promjene u zajednici koje će se osigurati planiranim korisnicima. Planirani rezultati trebaju biti detaljniji od glavnog i pojedinačnih ciljeva, biti mjerljivi i vezani uz glavne uzroke problema s kojima se suočava ciljana skupina. Ostvareni rezultati su konkretni pokazatelji provedbe određenog projekta/programa (mjerljivi putem anketa, evidencijske liste, izvještaja iz medija, fotodokumentacijom).

Napomena:

- opisni obrazac poželjno je popuniti na računalu, potpisati i ovjeriti pečatom udruge.

- Ugovor o djelu može se zaključiti isključivo za privremene i povremene jednokratne poslove koji nisu izravno vezani uz obavljanje djelatnosti organizacije niti imaju obilježja stalnog posla za koji se zasniva radni odnos.

- obrazac proračuna potrebno je popuniti na računalu, potpisati i ovjeriti pečatom udruge.

**Izjava o nepostojanju dvostrukog financiranja i izjava o ispunjenju svih obveza preuzetih ranijim ugovorima:**

- računalom popunjene, potpisane i pečatom ovjerene obrasce potrebno je dostaviti u sklopu natječajne dokumentacije.

**Izjava o partnerstvu:**

- potpisuju je svi partneri na projektu, na za to predviđenom obrascu koji je sastavni dio natječajne dokumentacije. U izjavi je, u tablicu potrebno ubaciti onoliko redaka koliko je partnera, a pri

potpisivanju izjave valja voditi računa o tome da se pečat organizacije ne stavlja preko potpisa osobe ovlaštene za zastupanje.

- prijavitelj ne potpisuje izjavu o partnerstvu u predmetnoj tablici nego pečat i potpis stavlja

ispod tablice, na za to predviđeno mjesto.

|  |
| --- |
| **3.2. GDJE POSLATI PRIJAVU** |

Obvezne obrasce i propisanu dokumentaciju potrebno je poslati u papirnatom obliku.

Prijava u papirnatom obliku sadržava obvezne obrasce popunjene putem računala, vlastoručno

potpisane od strane osobe ovlaštene za zastupanje i ovjerene službenim pečatom prijavitelja.

Navedenu tiskanu natječajnu dokumentaciju potrebno je dostaviti u zatvorenoj omotnici, poštom na adresu:

**ZAJEDNIUCA TEHNIČKE KULTURE BBŽ**

**„Za Javni poziv- Prijava prijedloga projekta ZTK BBŽ za 2022. godinu- NE OTVARAJ“**

**Augusta Šenoe 33**

**43000 Bjelovar**

Prijave koje nisu dostavljene na propisani način i ne sadrže svu dokumentaciju koja je propisana javnim pozivom, neće biti uzete u daljnje razmatranje.

|  |
| --- |
| **3.3. DATUM OBJAVE POZIVA I ROK ZA PODNOŠENJE PRIJAVE** |

Natječaj je otvoren danom objave na internetskim stranicama BBŽ od **25. travnja 2022. godine** (https://bbz.hr/).

Rok za prijavu na javni poziv je **08. svibanj 2022. godine.**

**Prijave poslane poštom moraju biti poslane kao preporučene pošiljke, a vrijedit će datum koji je pečatom naznačen na omotnici.**

Sve prijave poslane nakon navedenog roka neće biti uzete u razmatranje.

Obrasci za prijavu zajedno s detaljnim uputama za prijavljivanje nalaze se na internetskim stranicama BBŽ.

**PRIJAVI ZA NATJEČAJ POREBNO JE PRILOŽITI SLIJEDEĆU PROPISANU DOKUMENTACIJU:**

1. **ovjeren i potpisan OBRAZAC ZA PRIJAVU UDRUGE** (sadrži osnovne podatke o podnositelju prijave / projektu) ovjeren pečatom i potpisom osobe za zastupanje
2. **izjava o neosuđivanosti**, ovjerena pečatom i potpisom osobe za zastupanje
3. **izjava o nepostojanju dvostrukog financiranja,** ovjerena pečatom i potpisom osobe za zastupanje
4. **izjava o ispunjavanju svih obveza ranije preuzetih ugovora prema davatelju potpora**, ovjerena pečatom i potpisom osobe za zastupanje
5. **potvrda o upisu u registar neprofitnih organizacija (RNO)**
6. **financijsko izvješće – FINA**
7. izjava o partnerstvu, ako postoji
8. **izvješće o izvršenom programu/projektu za 2021. godinu** u slučaju da nije dostavljeno do datuma prijave na Javni poziv

Neobvezna dokumentacija za prijavu programa/projekta je: izjava o partnerstvu, pisma preporuke i sl.

|  |
| --- |
| **3.4. KOME SE OBRATITI UKOLIKO IMATE PITANJA** |

Sva pitanja vezana uz Poziv mogu se postaviti isključivo elektroničkim putem, slanjem upita na sljedeće adrese elektroničke pošte: ured@ztkbbz ili vanda.lovrovic@yahoo.com .

|  |
| --- |
| ***4. PROCJENA PRIJAVA I DONOŠENJE ODLUKE* O DODJELI *SREDSTAVA*** |

Procjenu prijavljenih programa provode:

a) Povjerenstvo za provedbu Javnog poziva Zajednice tehničke kulture Bjelovarsko-bilo. županije

b) Upravni odjel za društvene djelatnosti i obrazovanje – u dijelu pregovaranja o iznosima potpore i raspodjeli troškova.

|  |
| --- |
| **4.1. OBJAVA REZULTATA** |

Rješenje o dodjeli financijskih sredstava za programe/projekte odnosno rezultati Javnog poziva donijet će Predsjednik ZTK BBŽ, a na temelju prijedloga Povjerenstvo za provedbu Javnog poziva ZTKBBŽ. Obavijesti o rezultatima biti objavljena na web stranici Bjelovarsko-bilogorske županije https://bbz.hr/.

|  |
| --- |
| **4.2. UGOVARANJE** |

ZTK BBŽ i Udruga koja je ostvarila pravo na financijska sredstva temeljem Rješenja o dodjeli financijskih sredstava za projekte u 2022. godini sklapaju ugovor o financijskoj potpori, najkasnije 30 dana od objave rezultata javnog poziva.

|  |
| --- |
| ***5. IZVJEŠĆIVANJE O PROVEDBI ODOBRENE POTPORE*** |

Udruga kojoj se odobri potpora bit će obvezna, sukladno potpisanom ugovoru dostaviti godišnje opisno i financijsko izvješće o provedbi podrške zajedno s popratnom dokumentacijom (računima, potvrdama, izvodima) najkasnije 30 dana od provedbe projekta. Prilikom izvještavanja udruga je obvezna pridržavati se odredbi Pravilnika i Ugovora. Opisno i financijsko izvješće potrebno je dostaviti u papirnatom obliku odnosno na propisanom obrascu.

1. (Narodne novine, broj 74/2014.) [↑](#footnote-ref-1)
2. (Narodne novine, broj 26/2015.) [↑](#footnote-ref-2)